
Ministru kabineta noteikumi Nr. 327
Rīgā 2025. gada 3. jūnijā (prot. Nr. 22 12. §)
Grozījumi Ministru kabineta 2020. gada 18. februāra noteikumos Nr. 101 "Darbības programmas "Izaugsme un nodarbinātība" 5.4.3. specifiskā atbalsta mērķa "Pasākumi biotopu un sugu aizsardzības labvēlīga statusa atjaunošanai" 5.4.3.1. pasākuma "Eiropas Savienības nozīmes dzīvotņu atjaunošana" īstenošanas noteikumi"
Izdoti saskaņā ar
Eiropas Savienības struktūrfondu
un Kohēzijas fonda 2014.–2020. gada
plānošanas perioda vadības likuma
20. panta 6. un 13. punktu
· Izdarīt Ministru kabineta 2020. gada 18. februāra noteikumos Nr. 101 "Darbības programmas "Izaugsme un nodarbinātība" 5.4.3. specifiskā atbalsta mērķa "Pasākumi biotopu un sugu aizsardzības labvēlīga statusa atjaunošanai" 5.4.3.1. pasākuma "Eiropas Savienības nozīmes dzīvotņu atjaunošana" īstenošanas noteikumi" (Latvijas Vēstnesis, 2020, 36. nr.; 2021, 185. nr.; 2023, 247. nr.) šādus grozījumus:
· 1. Izteikt 7. punktu šādā redakcijā:
· "7. Specifiskā atbalsta ietvaros atbildīgās iestādes funkcijas pilda Viedās administrācijas un reģionālās attīstības ministrija (turpmāk – atbildīgā iestāde)."
· 2. Papildināt ar 16.1 punktu šādā redakcijā:
· "16.1 Ja projektā ir paredzēti ieņēmumi projekta rezultātu uzturēšanai, finansējuma saņēmējs veic ieņēmumu un izdevumu prognozi, kurā nodala sadarbības partnera īstenotās aktivitātes (ja attiecināms), kā arī nodrošina ieņēmumu un izdevumu atbilstību šā punkta nosacījumiem. Projekta rezultātu uzturēšanā finansējuma saņēmējs un sadarbības partneri (ja attiecināms) nodrošina, ka ieņēmumi vismaz piecus gadus pēc noslēguma maksājuma veikšanas ik gadu nepārsniedz 50 procentus no projekta ietvaros atbalstu saņēmušās infrastruktūras un atjaunoto biotopu un sugu dzīvotņu teritoriju uzturēšanas izdevumiem."

